|  |  |
| --- | --- |
| **5. NAPIREND** | **Ügyiratszám:** BSZ/1264-5/2025. |

**ELŐTERJESZTÉS**

a Képviselő-testület **2025. szeptember 26-i** **nyilvános** ülésére

|  |  |
| --- | --- |
| **Tárgy:** | **Döntéshozatal Németh Ferenc könyvének kiadása tárgyában** |
| **Előterjesztő:** | Bíró Imre polgármester |
| **Előkészítette:** | dr. Kiss Balázs Tamás aljegyző |

**TISZTELT KÉPVISELŐ-TESTÜLET!**

A Németh Ferenc *Balatonszepezdi krónika IV.* című könyvének 200 példányban történő kiadása tárgyában a Bonex Press Nyomdaipari Kft. (1173 Budapest, Pesti út 41/c.) összesen bruttó 1.997.100 Ft összegű árajánlatot tett. Az Önkormányzat Németh Ferencnek 25 ajándék példányt biztosítana, a fennmaradó 175 példányt pedig az Önkormányzat maga értékesítené.

A megrendelés becsült értéke nem éri el sem a beszerzési eljárás, sem a közbeszerzési értékhatárt, ugyanakkor a hatályos beszerzési szabályzatnak megfelelően a döntéshozatalra a Képviselő-testület jogosult.

Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjen.

|  |  |
| --- | --- |
|  | **HATÁROZATI JAVASLAT**  Balatonszepezd Község Önkormányzatának Képviselő-testülete a Németh Ferenc *Balatonszepezdi krónika IV.* című könyvének 200 példányban történő kiadása tárgyában a Bonex Press Nyomdaipari Kft. (1173 Budapest, Pesti út 41/c.) **bruttó 1.997.100 Ft** összegű ajánlatát elfogadja.  A szükséges forrást a 2025. évi költségvetésről szóló önkormányzati rendelet terhére biztosítja.  Felhatalmazza a polgármestert a szerződés aláírására.  **Határidő:** azonnal  **Felelős:** polgármester |

Balatonszepezd, 2025. szeptember 8.

|  |  |
| --- | --- |
|  | **Biró Imre**  polgármester |